|  |  |
| --- | --- |
|  |  |
|  |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL DIDŽIAUSIO LEISTINO PAREIGYBIŲ (ETATŲ) SKAIČIAUS KAUNO MIESTO SAVIVALDYBĖS BIUDŽETINĖSE NEFORMALIOJO ŠVIETIMO ĮSTAIGOSE NUSTATYMO** |
| 2020 m. vasario 25 d. Nr. T-71 |
| Kaunas |

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 4 dalimi ir 18 straipsnio 1 dalimi, Lietuvos Respublikos valstybės tarnybos įstatymo 8 straipsnio 1 dalimi ir Lietuvos Respublikos biudžetinių įstaigų įstatymo 4 straipsnio 1 ir 2 dalimis, 3 dalies 7 punktu ir 4 dalimi, 9 straipsnio 2 dalies 4 punktu, Kauno miesto savivaldybės taryba n u s p r e n d ž i a:

1. Nustatyti nuo 2020 m. gegužės 25 d. didžiausią leistiną pareigybių (etatų) skaičių Kauno miesto savivaldybės biudžetinėse neformaliojo švietimo įstaigose:

1.1. Kauno 1-oji muzikos mokykla – 153 pareigybės (etatai); finansuojamos 139  pedagoginės pareigybės, 14 techninio personalo pareigybių;

1.2. Kauno Aleksandro Kačanausko muzikos mokykla – 91,25 pareigybių (etatų); finansuojama 81 pedagoginė pareigybė, 10,25 techninio personalo pareigybių;

1.3. Kauno Miko Petrausko muzikos mokykla – 54,25 pareigybių (etatų); finansuojamos 46 pedagoginės pareigybės, 8,25 techninio personalo pareigybių;

1.4. Kauno sakralinės muzikos mokykla – 44,25 pareigybių (etatų); finansuojama 35,25 pedagoginių pareigybių, 9 techninio personalo pareigybės;

1.5. Kauno berniukų chorinio dainavimo mokykla „Varpelis“ – 43,25 pareigybių (etatų); finansuojamos 36 pedagoginės pareigybės, 7,25 techninio personalo pareigybių;

1.6. Kauno Antano Martinaičio dailės mokykla – 42,25 pareigybių (etatų); finansuojamos 27 pedagoginės pareigybės, 15,25 techninio personalo pareigybių;

1.7. Kauno choreografijos mokykla – 25 pareigybės (etatai); finansuojama 15 pedagoginių pareigybių, 10 techninio personalo pareigybių;

1.8. Kauno moksleivių techninės kūrybos centras – 34,75 pareigybės (etatai); finansuojama 17 pedagoginių pareigybių, 17,75 techninio personalo pareigybių;

1.9. Kauno tautinės kultūros centras – 44,5 pareigybių (etatų); finansuojama 30 pedagoginių pareigybių, 14,5 techninio personalo pareigybių;

1.10. Kauno vaikų ir moksleivių laisvalaikio rūmai – 37,25 pareigybių (etatų); finansuojamos 28 pedagoginės pareigybės, 9,25 techninio personalo pareigybių;

1.11. Kauno Algio Žikevičiaus saugaus vaiko mokykla – 64,5 pareigybių (etatų); finansuojamos 45 pedagoginės pareigybės, 19,5 techninio personalo pareigybių.

2. Pavesti Kauno miesto savivaldybės biudžetinių neformaliojo švietimo įstaigų vadovams patvirtinti pareigybių (etatų) skaičių mokyklose, atsižvelgiant į nustatytą mokos fondą.

3. Pripažinti nuo 2020 m. gegužės 25 d. netekusiais galios Kauno miesto savivaldybės tarybos 2018 m. rugsėjo 11 d. sprendimo T-446 „Dėl didžiausio leistino pareigybių (etatų) skaičiaus Kauno miesto savivaldybės biudžetinėse neformaliojo švietimo ir švietimo pagalbos įstaigose nustatymo“ 1.1–1.11 papunkčius.

4. Šis sprendimas per vieną mėnesį nuo informacijos apie jį gavimo dienos gali būti skundžiamas Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

|  |  |  |
| --- | --- | --- |
| Savivaldybės meras |  | Visvaldas Matijošaitis |